דניאל דנט

**דניאל קלמנט דנט** (בשם מלא באנגלית: **Daniel Clement Dennett**; 28 במרץ 1942 – 19 באפריל 2024) היה פילוסוף, מדען קוגניציה, וסופר אמריקאי.

מחקרו של דנט מתמקד בפילוסופיה של הנפש (mind) ובפילוסופיה של המדע. דנט כיהן כפרופסור לפילוסופיה באוניברסיטת טאפטס. דנט חיבר ספרים אחדים העוסקים באבולוציה ובתודעה.
הוא משתייך לתנועת הברייטס, והוא אחד מ"האתאיסטים החדשים", הכוללים גם את ריצ'רד דוקינס, כריסטופר היטצ'נס וסם האריס.

דנט שואף להסביר על בסיס תורת האבולוציה ועיקרון הרדוקציוניזם המדעי את נפש האדם. החל מספרו הראשון (תזת הדוקטור שלו) הוא מחלק את הבעיה של הסברת הנפש לצורך בתאוריה של תודעה ובתאוריה של תוכן.

בהשקפתו על רצון חופשי דנט מחזיק בגרסה ספציפית של קומפטיביליזם; דנט הצהיר שמשנתו הקומפטביליסטית שונה מזו של הקומפטיבילסטים הקלאסיים. השקפתו הקומפטביליסטית של דנט נוגעת, בין היתר, גם בפסיכולוגיה אבולוציונית. השקפתו תוארה בהרחבה בספרו "חופש מתפתח" (Freedom evolves).

## השקפות פילוסופיות
### אבולוציה
מאז שנות ה-90 עסקו חלק ניכר מעבודותיו של דנט בהגשמת רעיונותיו הקודמים, על ידי התייחסות לאותם נושאים מנקודת מבט אבולוציוני. בנושאים שונים כמו מה ההבדל בין מוחות אנושיים לבין מוחות של בעלי חיים אחרים (בספרו Kinds of Minds מ-1997), או כיצד הרצון החופשי תואם תפיסה טבעית של העולם (Freedom Evolves  מ-2003).

דנט רואה באבולוציה באמצעות ברירה טבעית תהליך אלגוריתמי (אם כי הוא מפרט שאלגוריתמים פשוטים כמו חלוקה ארוכה משלבים לרוב מידה משמעותית של אקראיות) רעיון זה עומד בסתירה לפילוסופיה האבולוציונית של הפלאונטולוג סטיבן ג'יי גולד, שהעדיף להדגיש את ה"פלורליזם" של האבולוציה (כלומר, התלות שלה בגורמים מכריעים רבים, שהברירה הטבעית היא רק אחד מהם).

### דת ומוסר
דנט הוא אתאיסט וחילוני בולט, הוא היה חבר במועצה המייעצת של הקואליציה החילונית לאמריקה , והיה חבר בוועדה לחקירה ספקנית, וכן היה תומך בולט של תנועת ברייטס. דנט מכונה אחד מ"ארבעת הפרשים של האתאיזם החדש", לצד עם ריצ'רד דוקינס, סם האריס וכריסטופר היצ'נס.

בספרו הרעיון המסוכן של דרווין מ-1995, דנט כותב שהאבולוציה יכולה להסביר את מקור המוסר. הוא דוחה את הרעיון שהמוסר הטבעי לנו מרמז שעלינו לנקוט עמדה ספקנית בנוגע לאתיקה, ומציין שמה שמטעה בכשל הנטורליסטי הוא לא לתמוך בערכים כשלעצמם, אלא למהר מעובדות לערכים.

## חיים אישיים
דנט נישא לסוזן בל בשנת 1962, והם התגוררו בנורת' אנדובר, מסצ'וסטס, ארצות הברית. לדנט ואשתו בן ובת, וארבעה נכדים. דנט היה חובב סקיפינג.

## עבודותיו
### באנגלית

***Content and Consciousness**. 1969. London: Routledge & Kegan Paul and New York: Humanities Press (International Library of Philosophy and Scientific Method).
***Brainstorms**: Philosophical Essays on Mind and Psychology. 1978. Montgomery, VT: Bradford Books and Hassocks, Sussex: Harvester.
***The Mind's I**: Fantasies and Reflections on Self and Soul. 1981. with D. R. Hofstadter, New York: Basic Books and Hassocks, Sussex: Harvester.
***Elbow Room**: The Varieties of Free Will Worth Wanting. 1984. Cambridge, MA: Bradford Books/MIT Press and Oxford University Press.
***The Intentional Stance**. 1987. Cambridge, MA: Bradford Books/MIT Press.
***[[Consciousness Explained]]**. 1991. Boston: Little, Brown, and London: Allen Lane 1992.
***Darwin's Dangerous Idea**: Evolution and the Meanings of Life. 1995. New York: Simon & Schuster, London: Penguin.
***Kinds of Minds**: Towards an Understanding of Consciousness. 1996. New York, Basic Books. Part of the Science Masters Series.
***Brainchildren** - Essays on Designing Minds. 1998. MIT Press/Bradford Books and Penguin.
***Freedom Evolves**. 2003. Allen Lane Publishers, an imprint of Penguin Books.
***Sweet Dreams**: Philosophical Obstacles to a Science of Consciousness. 2005. MIT Press.
***Breaking the Spell**, Religion as a Natural Phenomenon. 2006. Viking Press.


### בעברית
* "**אינטליגנציה מלאכותית ואסטרטגיית המחקר הפסיכולוגי**" בתוך **מחשבות על מחשבות**, בעריכת ג'ונתן מילר, תרגם מאיר ויזלטיר, הוצאת עם עובד, 1986.
***נפש, תבונה, מחשבה: לקראת הבנה של התודעה**, הוצאת הד ארצי-מעריב, 1999.
***שיחה עם דניאל דנט** (מראיינים: גבריאל מוקד, יהודה ויזן), דחק - כתב עת לספרות טובה, כרך ח', 2017.

## קישורים חיצוניים

* 
* 

* חנוך בן ימי, התכוונותו של השעון המעורר, ביקורת על הספר **נפש, תבונה, מחשבה**, מתוך אתר הידען, 23 במאי 2001.
* דניאל דנט, אבל היכן המדע?, מאמר מערכת של הניו יורק טיימס, פורסם ב-28 באוגוסט 2005 (קישור למקור), מתורגם לעברית באתר עמותת חופש.
* בחירה חופשית או דטרמיניזם  (ראיון מצולם, כתוביות בעברית).
* קסם התודעה (הרצאה באנגלית)
* 

## הערות שוליים

קטגוריה:אמריקאים ילידי מסצ'וסטס
קטגוריה:בוסטון: אישים
קטגוריה:פילוסופים אמריקאים
קטגוריה:פילוסופים של המאה ה-20
קטגוריה:אתאיסטים אמריקאים
קטגוריה:פילוסופים של המדע
קטגוריה:סגל אוניברסיטאות ומכללות בארצות הברית
קטגוריה:חברי האקדמיה האמריקאית לאמנויות ולמדעים
קטגוריה:בוגרי אוניברסיטת הרווארד
קטגוריה:בעלי תואר דוקטור מאוניברסיטת אוקספורד
קטגוריה:זוכי מלגת גוגנהיים
קטגוריה:זוכי פרס ארסמוס
קטגוריה:זוכי פרס ריצ'רד דוקינס
קטגוריה:פילוסופים אתאיסטים
קטגוריה:אמריקאים שנולדו ב-1942
קטגוריה:אמריקאים שנפטרו ב-2024